laion/Wikipedia-Exotic huggingface dataset:
מראה (עבודת אמנות)

עבודת מראה (באנגלית: Mirror Piece) היא יצירה פלסטית של אמנות עכשווית שנוצרה ב-1965 על ידי מייקל בולדווין, חבר בקולקטיב האמנות הקונספטואלית הבריטית, אמנות ושפה. עבודת מראה, היא מיצב של מראות במידות שונות. היא מורכבת ממספר מראות בגדלים שונים, המכוסות בזכוכית רגילה או מעוותת ומוצגות על לוחות עץ. מיצב זה מלווה בהוראות הסבר ובעבודות טקסט התלויות בחלל המוזאון ביחד עם המראות. גלריית ברונו בישופברגר, ציריך, שווייץ. המוזיאון לאמנות עכשווית של ברצלונה, ברצלונה, ספרד. טירת מונסורו - מוזיאון לאמנות עכשווית, מונסורו, צרפת. יצירת אמנות זו, מהראשונות של הקולקטיב אמנות ושפה, מחליפה את המשטח הקלאסי של הציור על ידי מראות. עובדה המאפשרת לדון, בין היתר, בנושא הייצוג כמו גם במקומו ותפקידו של הצופה ביצירת האמנות. המראה הוא משטח מלוטש המשקף את קרני האור, ללא דימוי, האמנים אומרים על המחווה הזו: מה שעניין אותנו במראות זו העובדה שמראה מייצרת את הדימוי "שקוף" לחלוטין... אבל זה לא אומר שאתה לא יכול להיות מודע, קשה ככל שיהיה, למשטח המראה עצמו — מייקל בולדווין המראה ממוקמת במקום בו יכול להיות הציור, הצופה רואה את עצמו מתבונן ביצירה והשימוש האחרון של הסלפי, תרם רבות לפופולריות של עבודת המראה. Matthew Jesse Jackson, Art & Language, Art & Language Reality (Dark) Fragments (Light) Philippe Méaille Collection, Château de Montsoreau - Musée d'art contemporain, 2018 ISBN 978-2955791721 Art & Language, Carles Guerra, Matthew Jesse Jackson, Bartomeu Marí, Philippe Méaille, Art & Language Uncompleted The Philippe Méaille Collection , MACBA, 2014, ISBN 978-84-92505-52-4 "Art & Language | Tate". Tate Etc. נבדק ב-23 במרץ 2017. {{cite web}}: (עזרה) Matthew Jesse Jackson, Art & Language Reality (Dark) Fragments (Light), France: Château de Montsoreau - Musée d'art contemporain, 2018, ISBN 9782955791721 Jean-Philippe Peynot, Art & Language, les empêcheurs de tourner en rond, art press Jill Silverman van Coenegrachts, Rod Mengham, Philippe Méaille,, Made in Zurich, Paris, Zurich, Berlin: Bernard Jordan Editions, 2015, ISBN 978-3-00-047269-5 Coleccionista retira su colección del MACBA por la inestabilidad política de Catalunya, e24diari (בספרדית) Philippe Méaille deposita 800 obras de Art & Language en el MACBA, hoyesarte.com, ‏2011-03-29 (בספרדית) La Collection, Château de Montsoreau-Musée d'Art Contemporain (בצרפתית) Jill Silverman Van Coenegrachts, Double language Art & Language Les Rolling Stones de l'art conceptuel, L'Officiel Art Tate, Art & Language: Conceptual art, mirrors and selfies – TateShots, Tate (באנגלית)
80 וארבע

80 וארבע היא תוכנית מציאות תיעודית ישראלית ששודרה בערוץ כאן 11. הסדרה עלתה לשידור באוקטובר 2019. העונה השנייה של התוכנית עלתה לשידור ב-5 ביוני 2023. התוכנית עוקבת אחר גן ילדים ומשתתפיו. הגן הוקם בבית דיור מוגן, שולבו בו עשרה ילדים בני ארבע וצורפו אליהם עשרה זקנים, המתגוררים בבית הדיור המוגן. במשך שישה שבועות הגיעו הילדים אל הגן שנפתח. הילדים הלומדים באופן שגרתי בגן ילדים ביישוב קדימה, מלווים בגנן שלהם (גיל שליסר), שהו בגן, למדו ושיחקו ויצרו אינטראקציה עם הזקנים שכולם עברו את גיל השמונים, וחלקם אף עברו את גיל התשעים. הגן רושת במצלמות ומיקרופונים. הסדרה עוקבת אחר התרומה של נוכחות ילדי הגן לזקנים מבחינה קוגניטיבית, פיזית, ומנטלית ואחר תרומת השהות המשותפת לילדים. צוות מומחים בתחום החינוך לגיל הרך והגריאטריה עוקב מרחוק אחר הנעשה, וקטעים מדבריהם משולבים בסדרה. הסדרה מבוססת על פורמט בריטי בשם "Old people's home for 4 years old". העונה הראשונה צולמה בבית הדיור המוגן "בית בכפר" שבביתן אהרן והעונה השנייה בבבית הדיור המוגן "משען" ברמת אפעל. ד"ר אריק טאיב, פסיכולוג חינוכי, מומחה לילדים פרופסור יורם מערבי, מומחה לגריאטריה, מרכז רפואי הדסה פרופסור ענת מירלמן, המערך הניוירולוגי, בית החולים איכילוב ‏ 80 וארבע, באתר תאגיד השידור הישראלי חגית רון רבינוביץ', שישבת, באתר ישראל היום, 24 באוקטובר 2019 איתי שטרן, מה קורה כאשר פותחים גן ילדים בדיור מוגן?, באתר הארץ, 26 באוקטובר 2019 נטע הלפרין, "המפגש של ילדים וזקנים, במיוחד בגיל הזה - משנה חיים", באתר הארץ, 4 ביוני 2023 "80 וארבע", במסד הנתונים הקולנועיים IMDb (באנגלית) ביקורות: סמדר שילוני, "80 וארבע": חיבור נוגע ללב באופן שקשה לעמוד בפניו, באתר ynet, 27 באוקטובר 2019 איתמר רונאל, ‏שמונים וארבע, באתר ‏מאקו‏, 28 באוקטובר 2019 נדב מנוחין‏, בניכוי הקריינות בסגנון "האח הגדול", "80 וארבע" היא תכנית מקסימה ומרגשת, באתר וואלה, 27 באוקטובר 2019 התוכנית המרגשת חוזרת. עונה שניה ל- "80 וארבע", באתר "סרוגים", 29 במאי 2023
לאסלו באנוצי

לאסלו באנוצי (במקור וייס, בהונגרית: Bánóczi László, בודפשט, 23 בנובמבר 1884 – בודפשט, 12 ביוני 1945) היה במאי, מחזאי, סופר, מתרגם ספרותי יהודי-הונגרי. באנוצי למד משפטים בבודפשט, ואחר כך למד אסתטיקה ופילוסופיה בברלין ובלייפציג. הוא הצטרף לתנועת העבודה ההונגרית בשנת 1904 והנחה את מדיניות התרבות של המפלגה הסוציאל-דמוקרטית. בשנת 1904 היה ממקימי אגודת תאליה (אגודת תיאטרון ספרותית), ובהמשך ניהל אותה בין השנים 1904 לבין 1908 וכן שימש בה גם במאי. בין השנים 1908 לבין 1920 עבד בלשכת העבודה הלאומית של הונגריה ובשנים 1918 עד 1921 היה מנהל הפדרציה הלאומית של שטפאניה. הוא הצטרף לתיאטרון הקומדיה של בודפשט בשנת 1921, שם עבד כבמאי. משנת 1924 היה מנהל התיאטרון ההונגרי, ובשנת 1925 עבד גם כבמאי בתיאטרון מרכז העיר שהיה התיאטרון של ארתור בארדוש ההונגרי-יהודי והוא בעל חשיבות בהיסטורית התיאטרון ההונגרי. בארדוש ניהל אותו ללא הפרעה כמעט במשך שלושה עשורים, כמעט עד שהולאם בשנת 1949. בשנת 1951 שונה שמו ל"תיאטרון יוז'ף קטונה" והוא פועל עד היום בבודפשט). בשנת 1924 עבד כמחזאי בכמה תיאטראות. בשנת 1934 נבחר לנשיא ולמנהל העסקים של "תאליה החדשה", ואחר כך בגלל החוקים האנטי-יהודיים המפלים (החוק היהודי הראשון, השני והשלישי) ניהל והוביל בין 1940 לבין 1944 את הפעילות האמנותית של אומיקה - ההתאחדות הלאומית היהודית-הונגרית לחינוך (OMIKE), שיצרה מקומות עבודה עבור 440 אמנים יהודים נרדפים בתיאטרון גולדמארק בבודפשט. באנוצי תרגם את "האחים" של גתה (1904) ואת "הטנור" של פרנק ודקינד ((בנימין פרנקלין ודקינד (24 ביולי 1864 - 9 במרץ 1918) היה מחזאי גרמני אשר נמנה עם אבות האקספרסיוניזם)). בנוצי פרסם מאמרים בנושא דרמטורגיה, ספרות, מדיניות חברתית, בריאות ציבורית וכלכלה. Ibsen: Kísértetek Hauptmann: Henschel fuvaros Shaw: Szent Johanna Kaiser: Az elcserélt gyermek Pirandello: Az ember, az állat és az erény איבסן: רוחות רפאים האופטמן: הונשל משא שו: סנט ג'והנה קייזר: הילד שהוחלף פירנדלו: אדם, חיה וסגולה שייקספיר על במת היום (בודפשט, 1910) Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X לקסיקון הונגרי לאומנות הבמה Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 לאסלו באנוצי בקטלוג מוזיאון פטפי מדיה וקבצים בנושא לאסלו באנוצי בוויקישיתוף לקסיקון ביוגרפי הונגרי-לאסלו באנוצי
גבעת מקלאוד

האם התכוונתם ל... אנטארקטיקה גבעת מקלאוד (אנטארקטיקה) – היא גבעה עגולה, בחלק הדרומי של מישור המימונט, בארץ גרהאם שבאנטארקטיקה אוסטרליה גבעות מקלאוד (קווינסלנד) – הר במדינת קווינסלנד שבאוסטרליה גבעת מקלאוד (אוסטרליה הדרומית) – הר במדינת אוסטרליה הדרומית שבאוסטרליה גבעת מקלאוד (ניו סאות' ויילס) – הר במדינת ניו סאות' ויילס שבאוסטרליה ארצות הברית גבעת מקלאוד (איידהו) – הר במחוז שושוני במדינת איידהו שבארצות הברית גבעת מקלאוד (נבדה) – הר במחוז ליון במדינת נבדה שבארצות הברית קנדה גבעת מקלאוד (קולומביה הבריטית) – הר בפרובינציית קולומביה הבריטית שבקנדה גבעת מקלאוד (ניו ברנזוויק) – הר בפרובינציית ניו ברנזוויק שבקנדה גבעת מקלאוד (מניטובה) – הר בפרובינציית מניטובה שבקנדה ראו גם מקלאוד
קרחון סולסברי

קרחון סולסברי או קרחון סאלסברי (באנגלית: Salisbury Glacier; בגרינלנדית: Pinguarsuit Sermiat) הוא קרחון בצפון מערב גרינלנד. אורכו של קרחון סאליסבורי כ-3 קילומטרים ורוחבו 450 מטרים. גובהו של הקרחון 260 מטרים מעל פני הים. הקרחון ממוקם מצפון לבסיס האוויר תולה. הקרחון הוא אחד מארבעת הקרחונים הגדולים המזינים את פיורד וולסטנהולם; (הקרחונים האחרים הם: קרחון צ'מברלין, קרחון קנוד ראסמוסן, וקרחון האראלד מולטקה). • Steven J. Mock, Fluctuations of the terminus of the Moltke Glacier, Cold Regions Research and Engineering Laboratory (U.S.), P 2 מפת אזור קרחון סולסבורי תצלום לוויין של אזור קרחון סולסבורי תצלום אוויר של אזור קרחון סולסבורי ראו ב"לקריאה נוספת" במאמרו של Steven J. Mock. מיקום קרחון סולסבורי מידע גאוגרפי
סנדי אלן

סנדרה איליין אלן (באנגלית: Sandra Elaine Allen;‏ 18 ביוני 1955 – 13 באוגוסט 2008) הייתה אישה אמריקאית, שבמהלך חייה הוכרה כאישה הגבוהה בעולם על ידי ספר השיאים של גינס. גובהה היה 231 סנטימטרים. בשנת 2008 יאו דפן הגיע לגובה של 234 ס"מ ועברה אותה. אלן נולדה בשנת 1955 בעיר שלביוויל שבאינדיאנה. גובהה של אלן נבע מגידול בבלוטת יותרת המוח, שגרמה לשחרור ללא שליטה של הורמון גדילה. בגיל 22 עברה אלן ניתוח להסרת גידול זה, מה שהאט את גביהתה, שלא נעצרה עד יום מותה. אלן נשאה לראשונה את התואר "האישה הגבוהה ביותר בעולם" בשנת 1976. במשך השנים החזיקו אותו לסירוגין נשים נוספות, אך משנת 1992 ועד למותה, החזיקה בו אלן ברציפות. בשנותיה המאוחרות אלן השתמשה בכיסא גלגלים, מכיוון שרגליה וגבה לא יכלו לתמוך בגובה. בשלב מסוים בחייה היא הייתה מרותקת למיטה בגלל מחלה, מה שגרם להתנוונות השרירים. בשל מגבלה זו, היא בילתה את שנותיה האחרונות בעיר הולדתה, באותו מקום בו שהתה האישה הזקנה בעולם באותה תקופה, עדנה פארקר. אלן מעולם לא התחתנה. במהלך השנים הסתובבה אלן בבתי ספר ומסרה הרצאות על החשיבות שבקבלת השונה והאחר. כמו כן, במהלך מספר שנים היא שימשה כמזכירתו של ראש עיריית אינדיאנפוליס. אלן כתבה ספר בשם "Cast A Giant Shadow". אלן גם שיחקה בסרט האיטלקי זוכה האוסקר "Fellini's Casanova", בסרט הטלוויזיה "Side Show" ובסרט הדוקומנטרי הקנדי-אמריקאי "Being Different". להקת הרוק הניו זילנדית "Split Enz" כתבה שיר על אלן בשנת 1982. השיר, שנקרא "Hello Sandy Allen", יצא באלבומם "Time and Tide". ב-13 באוגוסט 2008 מתה אלן כתוצאה מאי ספיקת כליות וזיהומים בדם שנגרמו מהסתבכות של סוכרת. מלגה על שמה מוענקת מדי שנה על ידי בית הספר התיכון בעיר שלביוויל. סנדי אלן, במסד הנתונים הקולנועיים IMDb (באנגלית) בעיות ענק, באתר הניו יורק טיימס, 22 באוגוסט 2008 הספד באתר העיתון "Evansville Courier & Press" סנדי אלן, באתר "Find a Grave" (באנגלית) "World's Tallest Woman Dies at 53". ABC News. 14 באוגוסט 2008. נבדק ב-26 באוגוסט 2016. {{cite web}}: (עזרה) Swaminathan, Nikhil. "What causes gigantism?". נבדק ב-26 באוגוסט 2016. {{cite web}}: (עזרה) World's tallest woman, Sandy Allen, dies, indystar.com; accessed June 28, 2017. The World’s Tallest Woman: The Giantess of Shelbyville High -, www.hawthornepub.com (באנגלית) Sandy Allen, The Sad, Strange, True Story Of Sandy Allen, The Tallest Woman In The World, BuzzFeed (באנגלית)
דניאל טננבאום

דניאל מילר-טננבאום (בפורטוגזית: Daniel Miller-Tenenbaum; נולד ב-19 באפריל 1995) הוא כדורגלן ברזילאי-ישראלי המשחק בעירוני טבריה מליגת העל בעמדת השוער. טננבאום נולד בריו דה ז'ניירו, ברזיל. החל את דרכו ככדורגלן וכשוער במחלקת הנוער של פלמנגו הברזילאית. ב-7 בדצמבר 2014 ערך את הופעת הבכורה שלו בקבוצה הבוגרת של פלמנגו הברזילאית בתיקו 1–1 עם גרמיו, לאחר הרחקתו של ססאר. ב-31 באוגוסט 2016 הושאל למכבי תל אביב מליגת העל, עם אופציה לרכישה. ב-30 ביולי 2017 ערך את הופעת הבכורה שלו בקבוצה בניצחון 0–2 על בני יהודה במסגרת גביע הטוטו. ב-23 באפריל 2019 ערך את הופעת הבכורה שלו בליגת העל בניצחון 0–1 על בני יהודה. עד לסיום העונה שותף בעוד ארבעה משחקים. את עונת 2019/2020 החל כשוער שני, אולם לאחר פציעתו של אנדראס יאניוטיס הפך לשוער הראשון. מפתיחת העונה שמר על שער נקי במשך 13 מחזורים רצופים – בכך שבר את השיא הישראלי לדקות ללא ספיגה שהיה שייך לגיורא אנטמן, וקבע שיא עולמי של דקות ללא ספיגת שער מתחילת עונה במחזור ה-11. בסופו של דבר ספג טננבאום שלושה מחזורים לאחר מכן, במשחקה של מכבי תל אביב נגד סקציה נס ציונה, וקבע את השיא על 1,272 דקות ללא ספיגת שער ברציפות. ביוני 2021, לאחר שפתח במשחק הגמר בו ניצחה מכבי 1–2 את הפועל תל אביב וזכה עם הקבוצה בגביע המדינה, האריך את חוזהו בקבוצה לשתי עונות נוספות. לקראת עונת 2021/2022 נפצע ואיבד את מקומו לטובת דניאל פרץ, שהמשיך לעמוד בשער הקבוצה גם לאחר החלמתו של טננבאום. בשתי העונות הבאות מיעט לשחק ושותף במשחק ליגה אחד בלבד. לאחר סיום עונת 2022/2023 הודיעה הקבוצה על שחרורו. ב-24 באוגוסט של אותו הקיץ חזר לקבוצה לאחר עזיבתו של דניאל פרץ לבאיירן מינכן. ב-10 ביולי 2024 חתם בעירוני טבריה. קיבל אזרחות ישראלית מתוקף חוק השבות עקב היותו ממוצא יהודי, אך מאחר שבאותה עת טרם מלאו לו 23, היה עליו להתגייס לצה"ל. הוא שירת כנהג בחיל האוויר והיה איש קשר לחיילים בודדים שהגיעו מברזיל. מכבי תל אביב אליפות: 2018/2019, 2019/2020, 2023/2024 גביע המדינה: 2020/2021 גביע הטוטו: 2017/2018, 2018/2019, 2020/2021, 2023/2024 אלוף האלופים: 2019, 2020 דניאל טננבאום, באתר ההתאחדות לכדורגל בישראל דניאל טננבאום, באתר Transfermarkt דניאל טננבאום, באתר Soccerway דניאל טננבאום, באתר BDFutbol דניאל טננבאום, באתר WorldFootball.net דניאל טננבאום, באתר FootballDatabase.eu רז אמיר, ‏צל"ש או טר"ש: סיפורו המרגש של טננבאום, באתר ONE‏, 1 בספטמבר 2019 מערכת וואלה! ספורט‏, ראיקוביץ', אובלק וההעתק האיראני: דניאל טננבאום בצמרת העולמית, באתר וואלה, 29 באוקטובר 2019 רז אמיר, ‏השוער היהודי דניאל טננבאום חתם במכבי ת"א, באתר ONE‏, 31 באוגוסט 2016 דניאל טננבאום שבר את השיא הישראלי לדקות ללא ספיגה וקבע גם שיא עולמי, באתר וואלה, 30 בנובמבר 2019 מכבי תל אביב: אנריק סבוריט, דניאל טננבאום ואבי ריקן האריכו חוזה, באתר וואלה, 30 ביוני 2021 יניב טוכמן‏, מכבי תל אביב נפרדה מטננבאום, משפתי קיבל הצעה לחתום, באתר וואלה, 30 במאי 2023 רז אמיר, ‏חוזר לצהוב: דניאל טננבאום חתם במכבי תל אביב, באתר ONE‏, 24 באוגוסט 2023 רותם פלדברג, ‏דניאל טננבאום סיכם בטבריה והמריא למחנה, באתר ערוץ הספורט, 10 ביולי 2024 רז אמיר, ‏צל"ש או טר"ש: סיפורו המרגש של טננבאום, באתר ONE‏, 21 בספטמבר 2019
UMF סלפוס

UMF סלפוס (באיסלנדית: Selfoss men's football, ידוע בכינוי UMF Selfoss) הוא מועדון כדורגל איסלנדי, המשחק בעיר סלפוס. נכון לעונת 2019, המועדון משחק בליגה האיסלנדית השלישית, אליה ירד מהליגה השנייה בתום עונת 2018. נכון לתום עונת 2018, הקבוצה שיחקה שתי עונות בליגת העל האיסלנדית, 31 עונות בליגה השנייה ו-20 עונות בליגה השלישית. הקבוצה הוקמה בשנת 1955, אך היא התמודדה באופן מקצועני רק משנת 1966, אז התמודדה בליגה השלישית ועלתה לליגה השנייה בתום העונה לאחר שסיימה במקום הראשון בליגה השלישית. בשנת 1977 ירדה לליגה השלישית, אך עלתה לאחר עונה אחת בלבד, כשסיימה את עונת 1978 במקום הראשון. את עונות 1979–1981 שיחקה בליגה השנייה, את עונות 1982–1985 בשלישית, את עונות 1986–1992 בשנייה, 1993 בשלישית, 1994 בשנייה, ואת העונות 1995–2007 בליגה השלישית. את עונת 2008 סיימה הקבוצה במקום השלישי בליגה השנייה, ובתום עונת 2009 עשתה היסטוריה לאחר שסיימה במקום הראשון בליגה השנייה ועלתה לראשונה לליגת העל האיסלנדית. היא סיימה את העונה במקום האחרון וחזרה לליגה השנייה, אך בתום העונה שבה לליגת העל. את עונת 2011 סיימה במקום הלפני אחרון בליגת העל, וחזרה לליגה השנייה, ומאז לא שבה אל הליגה הראשונה. בעונות 2012–2018 שיחקה בליגה השנייה, ובתום עונת 2018 סיימה במקום האחרון בטבלה וירדה לליגה השלישית, בה לא שיחקה מעונת 2007. אתר האינטרנט הרשמי של UMF סלפוס אתר האוהדים של הקבוצה
ג'ונתן מנסה

ג'ונתן מנסה (באנגלית: Jonathan Mensah; נולד ב-13 ביולי 1990) הוא כדורגלן גנאי המשחק בעמדת המגן בניו אינגלנד רבולושן. מנסה התחיל את הקריירה שלו במחלקת הנוער של אשנטי גולד מליגת העל הגנאית. בגיל 17 בלבד הוא עלה לקבוצה הבוגרת ורשם 29 הופעות וכבש שני שערים. בספטמבר 2008 חתם בפרי סטייט סטארס מליגת העל של דרום אפריקה. ב-10 בינואר 2009 הבקיע את שער הבכורה שלו בקבוצה בניצחון 2–3 נגד אמזולו. בקיץ 2009 הרשים במבחנים בפנאתינאיקוס ההיוונית, אך לא חתם עקב מחסת הזרים המלאה. ב-1 בינואר 2010 מנסה חתם באודינזה מהסרייה א' והושאל מיידית לגרנאדה מהליגה הספרדית השלישית, אך במהלך העונה לא שותף באף משחק. ב-29 באוגוסט 2010 ערך את הופעת הבכורה שלו בקבוצה בהפסד 1–4 נגד ריאל בטיס. ב-21 בנובמבר, הבקיע את שער הבכורה שלו בקבוצה בהפסד 2–3 לנומנסיה. מנסה היה שותף לעלייה של גרנאדה ללה ליגה אחרי 35 עונות. ב-8 ביולי 2011 מנסה חתם לארבע שנים באוויאן מליגת העל הצרפתית. ב-21 בספטמבר, מנסה ערך את הופעת הבכורה שלו בקבוצה בהפסד 0–2 לאולימפיק מרסיי. כעבור כמה שבועות, נפצע בברכו במהלך משחק נבחרתו וגמר את העונה. ב-19 במאי 2015, מנסה הושעה על ידי פיפ"א לארבעה חודשים לאחר שחתם שלא כחוק באוויאן, עת היה תחת חוזה באודינזה. לאחר סיום ההשאלה, חתם על חוזה חדש בקבוצה. ב-23 בפברואר 2016 מנסה חתם באנז'י מחצ'קלה תמורת 150 אלף אירו. את הופעת הבכורה שלו עבור אנז'י, ערך בהפסד 0–1 לאמקאר פרם. ב-10 בפברואר 2023 מנסה חתם בסן חוזה ארת'קווייקס. ב-4 בינואר 2024 חתם בניו אינגלנד רובולושן. בצעירותו, שיחק מנסה בנבחרת גאנה עד גיל 20 וזכה עמה באליפות אפריקה עד גיל 20 בכדורגל ובגביע העולם בכדורגל עד גיל 20 בשנת 2009. ב-31 במאי 2009 ערך את הופעת הבכורה שלו בנבחרת אוגנדה. ב-8 בפברואר 2011, הבקיע את שער הבכורה שלו בנבחרת 1–4 נגד טוגו. מנסה, השתתף עם הנבחרת בגביע אפריקה לאומות בשנים 2010, 2012, 2013, 2015, 2017 ו-2019 ובנוסף גם במונדיאל 2010 ומונדיאל 2014. גרנאדה הליגה הספרדית השלישית: 2009/2010 פלייאוף העלייה ללה ליגה: 2011 נבחרת גאנה אליפות אפריקה לנוער: 2009 גביע העולם בכדורגל עד גיל 20: 2009 מדיה וקבצים בנושא ג'ונתן מנסה בוויקישיתוף אתר האינטרנט הרשמי של ג'ונתן מנסה ג'ונתן מנסה, באתר Transfermarkt ג'ונתן מנסה, באתר Soccerway ג'ונתן מנסה, באתר BDFutbol ג'ונתן מנסה, באתר WorldFootball.net ג'ונתן מנסה, באתר National Football Teams ג'ונתן מנסה, באתר FootballDatabase.eu
וולסונגור

מועדון הכדורגל וולסונגור (באיסלנדית: Íþróttafélagið Völsungur) הוא מועדון כדורגל איסלנדי, המשחק בעיר הוסאוויק, עיירת דיג קטנה השוכנת על חופו המזרחי של מפרץ סקיאלפנדי בצפון איסלנד, למרגלותיו המערביים של חצי האי טיורנס. הקבוצה משחקת בליגה האיסלנדית השלישית, לאחר שירדה אליה מהליגה האיסלנדית השנייה בתום עונת 2015. הקבוצה שיחקה שתי עונות בליגת העל האיסלנדית, בעונת 1987 ובעונת 1988. בשנת 1974 הגיעה הקבוצה לחצי גמר הגביע האיסלנדי. אתר האינטרנט הרשמי של וולסונגור וולסונגור, ברשת החברתית אינסטגרם פרופיל, באתר Transfermarkt פרופיל, באתר Soccerway ערך זה הוא קצרמר בנושא מועדוני כדורגל ובנושא איסלנד. אתם מוזמנים לתרום לוויקיפדיה ולהרחיב אותו.
יחסי הרפובליקה של קונגו – שווייץ

יחסי הרפובליקה של קונגו–שווייץ הם היחסים הדיפלומטיים הרשמיים שבין הרפובליקה של קונגו לבין הקונפדרציה השווייצרית. בין הרפובליקה של קונגו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים שבין הרפובליקה של קונגו לבין הקונפדרציה השווייצרית הם יחסים ידידותיים וחמים אך לא מאוד אינטנסיביים. בין 1930 ל-1940, בערך חמישה עשר אזרחים שווייצרים התגוררו ברפובליקה של קונגו, שכונתה באותו הזמן בשם "קונגו הצרפתית". רוב האזרחים השווייצרים התושבים ברפובליקה של קונגו היו מהנדסים אשר הגיעו למקום על מנת לעבוד בבניית קו הרכבת מברזוויל לפואנט נואר. שווייץ הכירה בעצמאותה של הרפובליקה של קונגו בשנת 1960. שנתיים לאחר מכן, שתי המדינות חתמו על הסכמים בילטרליים בתחומי הסחר, ההגנה על ההשקעות ושיתוף פעולה טכני. ב-1964 חתמו שתי המדינות על הסכם תנועה אווירית. מספר הסכמים בנושא החוב של הרפובליקה של קונגו נחתמו ב-1986, 1991 ו-2005. על פי הלשכה השווייצרית המרכזית לסטטיסטיקה, בסוף שנת 2015 התגוררו ברפובליקה של קונגו שלושים ושישה אזרחים שווייצרים. שווייץ אינה מיוצגת ברפובליקה של קונגו, הן בדרג השגרירות והן בדרג הקונסולרי. שווייץ האמינה את שגרירותה שבקינשאסה, בירת הרפובליקה הדמוקרטית של קונגו הסמוכה, על הרפובליקה של קונגו. הרפובליקה של קונגו אינה מיוצגת בשווייץ בדרג השגרירות. הרפובליקה של קונגו מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה. Bilateral relations Switzerland–Republic of the Congo, אתר משרד החוץ של שווייץ CONSULATE GENERAL OF THE REPUBLIC OF THE CONGO IN GENEVA, SWITZERLAND
יחסי רואנדה–שווייץ

יחסי רואנדה–שווייץ הם היחסים הדיפלומטיים הרשמיים שבין רפובליקת רואנדה לבין הקונפדרציה השווייצרית. בין רפובליקת רואנדה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת רואנדה לבין הקונפדרציה השווייצרית הם יחסים דיפלומטיים חמים וידידותיים, המתרכזים בעיקרם בהגברת שיתופי הפעולה שבין שתי המדינות. רואנדה זכתה בעצמאותה מצרפת בשנת 1962 והוכרה באופן מידי על ידי שווייץ. רואנדה נעשתה למדינה מועדפת לסיוע שווייצרי להתפתחותה בשנת 1963. באותה השנה, אזרחים שווייצרים לראשונה נהפכו ליועצים אישיים של נשיא רואנדה. שווייץ החזיקה שגרירות בעיר קיגאלי בין 1970 ל-1975. לאחר רצח העם ברואנדה של 1994, שווייץ ניתקה את רוב קשריה עם רואנדה ופנתה לספק סיוע הומניטרי לנפגעים במדינה. ארבע שנים לאחר מכן החלו לחזור בהדרגה שיתופי הפעולה. בשנת 2004, התוכנית לשיקום רואנדה קיבלה הארכה של עוד ארבע שנים. שווייץ עובדת עם רואנדה כחלק מתוכנית אזורית החל משנת 2009. על פי הלשכה השווייצרית המרכזית לסטטיסטיקה, בסוף שנת 2017 התגוררו ברואנדה תשעים וחמישה אזרחים שווייצרים. רואנדה אינה מיוצגת בשווייץ בדרג השגרירות. רואנדה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בערים: ז'נבה, וסיון. שווייץ אינה מיוצגת ברואנדה, הן בדרג השגרירות והן בדרג הקונסולרי. שווייץ מיוצגת ברואנדה באמצעות משרד ייצוגי שהיא מחזיקה בקיגאלי, בירת המדינה. שווייץ האמינה את שגרירותה שבניירובי, בירת קניה, על רואנדה. Bilateral relations Switzerland–Rwanda, משרד החוץ של שווייץ CONSULATE GENERAL OF RWANDA IN GENEVA, SWITZERLAND CONSULATE OF RWANDA IN SION, SWITZERLAND REPRESENTATIVE OFFICE OF SWITZERLAND IN KIGALI, RWANDA
ההסכמים הלטראניים

ההסכמים הלטראניים (באיטלקית: Patti Lateranensi) הם הסכמים שנחתמו ב-11 בפברואר 1929 בין ממלכת איטליה לבין הכס הקדוש. חלקים מהסכמים אלה תקפים עד היום. להסכמים שלושה מרכיבים: אמנה בה זכה הכס הקדוש להבטחת מעמדה של קריית הוותיקן כמדינה ריבונית ואילו הוא, מצידו, ויתר פורמלית על שטחי מדינת האפיפיור שאבדו לו בשנים 1860–1870. הסדר כספי בו הסכימה המדינה האיטלקית לפצות את הכס הקדוש על אובדן מדינת האפיפיור בתשלום חד פעמי של 750 מיליון לירות במזומן ובאיגרות חוב. קונקורדט בו נקבע, שהנצרות הקתולית היא דת המדינה באיטליה, שחגי הכנסייה הם חגי המדינה ושפגיעה בדת היא עבירה פלילית. הובטחה אוטונומיה למוסדות הקתוליים - גם למערכת הלימודים וגם לתנועות הנוער. בנייני הכנסייה נהנו מחסינות ונאסר לערוך בהם חיפושים ללא אישור הכומר המקומי. הכמרים שוחררו משירות צבאי (שהיה חובה בשנים אלה), הכמרים שסיימו את תפקידם או פוטרו יגורשו ממשרדי הממשל. (סעיף 3 הוסר לאחר נפילת המשטר הפשיסטי והמונרכיה באיטליה במהלך שנות ה-40 בעקבות כיבוש איטליה בידי בעלות הברית במלחמת העולם ה-2) . על ההסכמים חתמו הקרדינל מזכיר המדינה פייטרו גספארי (Pietro Gasparri) בשם האפיפיור פיוס האחד עשר, וראש ממשלת איטליה בניטו מוסוליני בשם המלך ויטוריו אמנואלה השלישי. המניעים לחתימת ההסכמים: מהצד של מוסוליני, היה זה מהלך תעמולתי (רוב מוחלט של האוכלוסייה היה קתולי) - הפשיסטים הרבו להשתמש בתעמולה, דבר שנבע גם מהרקע של מוסוליני בתור עיתונאי, והוא ראה במהלך זה אמצעי תעמולה מצוין. המניעים של הכנסייה לעומת זאת - רווחים מכמה צדדים: הן כלכלית, הן הבטחת האוטונומיה, והן חיוב לימודי הדת בבתי-הספר. עם זאת, הוחלט כי תנועת הנוער של הקתולים תפוזר, וחניכיה ייקלטו בתנועת הנוער הפאשיסטית. מדיה וקבצים בנושא ההסכמים הלטראניים בוויקישיתוף ההסכמים הלטראניים, באתר אנציקלופדיה בריטניקה (באנגלית) אליזבת ויסקמן, הפאשיזם באיטליה, עמ' 41-42. ערך זה הוא קצרמר בנושא אמנות והסכמים. אתם מוזמנים לתרום לוויקיפדיה ולהרחיב אותו.
יחסי צ'אד–שווייץ

יחסי צ'אד–שווייץ הם היחסים הדיפלומטיים הרשמיים שבין רפובליקת צ'אד לבין הקונפדרציה השווייצרית. בין רפובליקת צ'אד לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת צ'אד לקונפדרציה השווייצרית הם יחסים חמים וידידותיים מכיוון שצ'אד מהווה מדינה מועדפת לסיוע שווייצרי בהתפתחות, אך עם זאת אינם מאוד אינטנסיביים ברמה הפוליטית וברמה הכלכלית. שווייץ הכירה בעצמאותה של צ'אד מצרפת בשנת 1960 וכוננה עמה יחסים דיפלומטיים רשמיים בשנת 1963. אף על פי שנחתמו בין שתי המדינות הסכמים בנושאים: מסחר, הגנה על השקעות ושיתוף פעולה טכנולוגי וכלכלי, היחסים הכלכליים בין שתי המדינות נשארו צנועים ומתונים. על פי הלשכה השווייצרית המרכזית לסטטיסטיקה, בסוף שנת 2015 התגוררו בצ'אד שבעים אזרחים שווייצרים. צ'אד אינה מיוצגת בשווייץ בדרג השגרירות. צ'אד מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה. שווייץ אינה מיוצגת בצ'אד, הן בדרג השגרירות והן בדרג הקונסולרי. שווייץ מיוצגת בצ'אד באמצעות משרד ייצוגי שהיא מחזיקה בנג'מנה, בירת המדינה. Bilateral relations Switzerland–Chad, אתר משרד החוץ של שווייץ CONSULATE GENERAL OF CHAD IN GENEVA, SWITZERLAND REPRESENTATIVE OFFICE OF SWITZERLAND IN N'DJAMENA, CHAD